ออมสินใจปํ้าให้กู้รอบที่2 หนี้นอกระบบ
&nbsp;
17 ส.ค. 2554

โพสต์ทูเดย์ — ออมสินเก็บตกลูกหนี้นอกระบบรอบ 2 เตรียมดันให้กู้เงินจากโครงการธนาคารประชาชนรายไม่เกิน 1 แสนบาทแทน
นายเลอศักดิ์ จุลเทศ ผู้อำนวยการธนาคารออมสิน เปิดเผยว่า ธนาคารออมสินได้เดินหน้าโครงการแก้ไขปัญหาหนี้สินนอกระบบ โดยที่ผ่านมามีลูกหนี้ที่ต้องการขอสินเชื่อจากธนาคารทั้งสิ้น 1.79 แสนราย คิดเป็นยอดหนี้รวมกว่า 1.3 หมื่นล้านบาท และคาดว่าภายในเดือน ก.ค.นี้จะสามารถเจรจากับลูกหนี้เพื่อปล่อยกู้ได้ไม่น้อยกว่า 1.35 แสนราย
สำหรับลูกหนี้ที่ไม่สามารถผ่านขั้นตอนการอนุมัติสินเชื่อเกิดจากปัญหาหลายกรณี ได้แก่ รายได้ไม่พอ ไม่มีผู้ค้ำประกัน ลูกหนี้ขอยุติเรื่องไม่ดำเนินการต่อ ติดแบล็กลิสต์ และแจ้งเอกสารเท็จนั้น ธนาคารพร้อมที่จะนำลูกหนี้ทั้งที่ผ่านกระบวนการเจรจา รวมถึงลูกหนี้ที่ยังไม่เคยขึ้นทะเบียนแก้หนี้นอกระบบ สามารถยื่นเรื่องเพื่อขอสินเชื่อในโครงการธนาคารประชาชนได้ โดยสามารถกู้ได้ไม่เกินรายละ 1 แสนบาท ซึ่งต่ำกว่าโครงการแก้หนี้นอกระบบที่ปล่อยกู้ให้ไม่เกิน 2 แสนบาทต่อราย
“ได้สั่งการให้เจ้าหน้าที่สาขาของธนาคารทั้งหมดเริ่มโครงการแก้หนี้นอกระบบรอบ 2 ได้เลย เช่น ลูกหนี้ที่ไม่ผ่านกระบวนการเจรจารอบแรก แต่ตั้งใจจริงสามารถกู้ได้ตามหลักประกันที่มี เช่น อาจให้กู้ 5 หมื่นบาทก่อน พอเริ่มเข้าโครงการฟื้นฟูอาชีพแล้วมีรายได้เพิ่มก็จะให้กู้เพิ่มไปทำทุนได้อีก หรือใครที่ยังไม่เคยขึ้นทะเบียนก็มายื่นเรื่องขอกู้ได้ ธนาคารพร้อมให้ความช่วยเหลือตามนโยบายรัฐบาล” นายเลอศักดิ์ กล่าว
ด้านนายลักษณ์ วจนานวัช ผู้จัดการใหญ่ ธนาคารเพื่อการเกษตรและสหกรณ์การเกษตร (ธ.ก.ส.) กล่าวว่า ธนาคารได้ปล่อยสินเชื่อให้กับลูกหนี้ที่ขึ้นทะเบียนแก้หนี้นอกระบบแล้ว 2 แสนราย คิดเป็นมูลหนี้ 1.7 หมื่นล้านบาท และคาดว่าภายในเดือน ส.ค.นี้จะสามารถรับโอนหนี้ทั้งหมดกว่า 3 แสนราย คิดเป็นมูลหนี้รวม 2.5 หมื่นล้านบาทได้
สำหรับลูกหนี้ที่เหลือที่ประเมินว่าไม่มีศักยภาพในการชำระหนี้มีประมาณ 4 5 หมื่นราย จะประสานให้ทางบรรษัทประกันสินเชื่อขนาดย่อม (บสย.) เข้ามาช่วยค้ำประกันหนี้จำนวน 2025 ของมูลหนี้เดิม เพื่อให้ธนาคารสามารถปล่อยสินเชื่อเพื่อแก้หนี้นอกระบบได้เพิ่มมากขึ้น